
A Kínai Népköztársaság államberendezkedésének vizsgálata

A Tudományos Diákköri Konferenciára készített dolgozatomban a Kínai Népköztársaság államberendezkedését vizsgálom, továbbá ezzel kapcsolatban felmerült kérdéseket próbálok megválaszolni a Kínai Népköztársaság alkotmányának elemzése és a vonatkozó szakirodalom feldolgozása által.
Dolgozatom első részében röviden leírom a Kínai Népköztársaság kialakulását, és az ország alkotmányának fejlődését, ezt követően rátérek a Kínai Népköztársaság államberendezkedésének vizsgálatára, bemutatom az államigazgatási szervek felépítését és működését.
Az állami szervek bemutatása után rátérek a Kínai Népköztársaság pártrendszerének és választási rendszerének vizsgálatára, ezen belül részletesen foglalkozom a Kínai Kommunista Párttal.
Dolgozatomban alapvetően három fő kérdésre keresem a választ. Ezek az alábbiak:
1) Milyen politikai erő irányítja a Kínai Népköztársaságot, milyen társadalmi csoport kezében összpontosul a kormányzó hatalom?
2) A kormányzó erő milyen eszközökkel, milyen államberendezkedés segítségével, milyen kormányzati módszerek révén végzi az ország irányítását?
3) A Kínai Népköztársaságban a kormányzás, az államigazgatás az alkotmányában foglaltaknak megfelelően, alkotmányos keretek között folyik-e?




